rejauldu/bengali-wikipedia huggingface dataset:
থাম্ব|200x200পিক্সেল|লাসায় সংগঠনের অন্যান্য সদস্যদের সাথে ত্রিরত্ন মান তুলাধার (বামে বসা) এবং জ্ঞান জ্যোতি কংসকার (ডানে বসা), ১৯৪৭ থাম্ব|200x200পিক্সেল|নেপালি বাণিজ্য সঙ্ঘ, লাসা, ১৯৫৫ নেপালি বাণিজ্য সঙ্ঘ, লাসা হলো ১৯৪৩ খ্রিষ্টাব্দে চালু হওয়া একটি ব্যবসায়িক সংগঠন। এটি নেপালি ব্যবসায়ীদের দ্বারা তিব্বতের রাজধানী লাসা ভিত্তিক পরিচালিত প্রথম বাণিজ্যিক সংস্থা।Tuladhar, Kamal Ratna (2011) Caravan to Lhasa: A Merchant of Kathmandu in Traditional Tibet. Kathmandu: Lijala & Tisa. . Page 107. নেপালের নেওয়ার বণিকেরা অশ্বচালিত কাফেলার মাধ্যমে হিমালয়ের উপর দিয়ে লাস থেকে কলকাতায় বাণিজ্যিক পণ্য পরিবহন করত। বাণিজ্য সঙ্ঘটি নেপালের ঐতিহাসিক বাণিজ্যকে প্রসারিত করার জন্য কাজ করত এবং তাদের ব্যবসায়িক সামগ্রীর অভিন্ন দাম নির্ধারণের জন্য তার সদস্যদের মধ্যে সমন্বয়ের কাজ করত। পাশাপাশি ব্যবসায়ীদের পক্ষে অনুকূল নীতিমালা প্রণয়নের জন্য সম্পর্কিত সরকারের কাছে তদবির করত।   ইতিহাস  লাসার নেপালি বাণিজ্য সঙ্ঘের প্রথম সভাপতি ছিলেন জ্ঞান রত্ন তুলাধর এবং সম্পাদক ছিলেন পূর্ণ কাজি তাম্রকার।  প্রতিষ্ঠার এক বছর পর লাসার নেপালি বাণিজ্য সঙ্ঘ বন্ধ হয়ে যায়।Hilker, Deb Shova Kansakar (2005) Syamukapu: The Lhasa Newars of Kalimpong and Kathmandu. Kathmandu: Vajra Publications. . Page 138. এর পর ১৯৪৭ খ্রিষ্টাব্দে লাসায় ছুশিংস্যার নামক বাণিজ্য কুঠির সত্ত্বাধিকারী ত্রিরত্ন মান তুলাধর পুনরায় সংস্থাটিকে নতুন করে গঠন করেন এবং সভাপতি পদে অধিষ্ঠিত হন। ত্রিরত্ন মান পরবর্তী এক বছর সঙ্ঘের সভাপতি পদে সমাসীন থাকেন।   কাঠমান্ডু কার্যালয়  ১৯৫২ খ্রিষ্টাব্দে কাঠমান্ডুতে নেপালি বাণিজ্য সঙ্ঘ, লাসার একটি কার্যালয় চালু করা হয়। ত্রিরত্ন মান তুলাধর তিব্বত থেকে কাঠমান্ডুতে ফিরে আসার পর ১৯৫৫ খ্রিষ্টাব্দে সংস্থার কাঠমান্ডু দপ্তরের নির্বাহী সদস্য মনোনীত হন এবং ১৯৫৭ খ্রিষ্টাব্দ পর্যন্ত সংস্থার দায়িত্বে বহাল থাকেন। ১৯৫৭ খ্রিষ্টাব্দে নেপালে প্রথম সফর চলাকালে চীনের প্রধানমন্ত্রী চৌ এন লাইকে স্বাগত জানাতে নেপালি বাণিজ্য সঙ্ঘ, লাসা কর্তৃক একটি সংবর্ধনা সভার আয়োজন করা হয়। ১৯৬০ খ্রিষ্টাব্দে প্রধানমন্ত্রী চৌ এন লাইয়ের দ্বিতীয় দফায় নেপাল সফরের সময়ও তার সম্মানে নেপালি বাণিজ্য সঙ্ঘ, লাসা কাঠমান্ডুতে একটি সম্মাননা সভার আয়োজন করে, যা সে বছরের ২৬শে এপ্রিল অনুষ্ঠিত হয়। Page 47.  ১৯৬০ এর দশকের মাঝামাঝি সময়ে (১৯৬২ খ্রিষ্টাব্দ) চীন ও ভারতের মধ্যকার যুদ্ধের ফলে সিকিম হয়ে তিব্বতে নেপালিদের ঐতিহ্যবাহী বাণিজ্যপথ রুদ্ধ হয়ে যায় এবং ফলশ্রুতিতে তিব্বত, নেপাল ও ভারতের মধ্যকার আন্তঃহিমালয় বাণিজ্যও বন্ধ হয়ে যায়। এরপর নেপালি বাণিজ্য সঙ্ঘ, লাসা এবং এর কাঠমান্ডুর দপ্তর বন্ধ করে দেওয়া হয়।   আরো দেখুন   লাসা নেওয়ার   তথ্যসূত্র    আরও পড়ুন  • Red China hinders Nepal Tibet trade, নিউ ইয়র্ক টাইমস, ২ অক্টোবর ১৯৬০। • ভাসিন, এএস (১৯৭০) "নেপালি চেম্বার অফ কমার্স (লাসা), কাঠমান্ডু, ২ এপ্রিল এপ্রিল, ১৯৬০ (সংক্ষিপ্তসার) দ্বারা আয়োজিত এক সংবর্ধনা অনুষ্ঠানে মিঃ চৌ এন-লাইয়ের বক্তব্য," ভারত ও চীনের সাথে নেপালের সম্পর্কের নথি, ১৯৪৯ - ৬৬। পৃষ্ঠা ২৬৩। • জৈন, রাজেন্দ্র কুমার (সম্পাদনা) (১৯৮১) " চীন দক্ষিণ এশীয় সম্পর্কের খণ্ড ২, ১৯৪-19-১৮৮০ " ফার ইস্টার্ন ইকোনমিক রিভিউয়ের সংবাদদাতা উইলসনের কাছে প্রিমিয়ার বিপি কৈরালার সাক্ষাৎকার (এক্সট্রাক্ট)। পৃষ্ঠা ৩২৬।  বিষয়শ্রেণী:চীন–নেপাল সম্পর্ক বিষয়শ্রেণী:বিলুপ্ত বাণিজ্য সঙ্ঘ বিষয়শ্রেণী:লাসার অর্থনীতি বিষয়শ্রেণী:১৯৪৩-এ প্রতিষ্ঠিত বিষয়শ্রেণী:১৯৪৩-এ প্রতিষ্ঠিত সংগঠন
আরেকটি প্রেমের গল্প ২০১০ সালের একটি ভারতীয় নাট্য চলচ্চিত্র। কৌশিক গঙ্গোপাধ্যায় পরিচালনা ও কাহিনী লিখেছেন। প্রধান চরিত্রে অভিনয় করেছেন ঋতুপর্ণ ঘোষ ও ইন্দ্রনীল সেনগুপ্ত। ঋতুপর্ণ ঘোষ একজন সমকামী চলচ্চিত্র নির্মাতার চরিত্রে অভিনয় করেছেন। যাত্রাশিল্পী চপল ভাদুড়ির ব্যক্তিজীবনের গল্পের অনুসরণে এগিয়ে গেছে কাহিনী। ভারতে সমকামীদের স্বীকৃতি দেয়ার পরে এটিই প্রথম নির্মিত কোন সমকামী চলচ্চিত্র, যা ভারতের বাইরে ৬০তম বার্লিন চলচ্চিত্র উৎসবে প্রদর্শিত হয়।   পটভূমি  বাংলা যাত্রা শিল্পের সূচনালগ্নে মেয়েরা যখন অভিনয় শুরু করেনি তখন পুরুষেরা মেয়েদের সাজে অভিনয় করতেন। নারী চরিত্রে অভিনয় করা বিখ্যাত বাঙালি যাত্রা শিল্পী চপল ভাদুড়ির ব্যক্তি জীবনের উপর একটি ডকুমেন্টারি নির্মাণের উদ্দেশ্যে সমকামী পরিচালক অভিরূপ সেন তার উভকামী বয়ফ্রেন্ড বাসুকে সাথে নিয়ে কলকাতায় আসেন। এক পর্যায়ে স্থানীয় জনতার বাধার মুখে বীরভুমের হেতেমপুর নামক স্থানে ফরাসী প্রবাসী উদয়ের বাড়িতে বাকী অংশের শুটিং সম্পন্ন হয়। চপল ভাদুড়ীর গল্পের পাশাপাশি অভিরূপ সেনের ব্যক্তিজীবনের গল্প সমান্ত্রালে বয়ে চলে। এক পর্যায়ে বাসুর স্ত্রী মম শ্যুটিং স্পটে এসে হাজির হন। তিনি অভিরূপ এবং বাসুর গোপন সম্পর্কের কথা জানতে পারেন।   অভিনয় শিল্পী   ঋতুপর্ণ ঘোষ - অভিরূপ সেন/চপল ভাদূড়ী  ইন্দ্রনীল সেনগুপ্ত - বাসু/কুমার  যীশু সেনগুপ্ত - উদয়/তুষার  চূর্ণী গাঙ্গুলি - রানী/গোপা  রাইমা সেন - মম/শীলা  চপল ভাদূড়ী - চপল ভাদূড়ী  তরঙ্গ সরকার   পুরস্কার   জয়ী- I-View 2010 Engendered Award for Outstanding Cinema    তথ্যসূত্র    বহিঃসংযোগ     বিষয়শ্রেণী:বাংলা ভাষার চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:২০১০-এর চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:কলকাতার পটভূমিতে চলচ্চিত্র বিষয়শ্রেণী:কৌশিক গঙ্গোপাধ্যায় পরিচালিত চলচ্চিত্র বিষয়শ্রেণী:ভারতীয় এলজিবিটিকিউ সম্পর্কিত চলচ্চিত্র বিষয়শ্রেণী:রূপান্তরিত লিঙ্গ সম্পর্কিত চলচ্চিত্র
নীহাররঞ্জন গুপ্তের বাড়ি বাংলাদেশের নড়াইল জেলায় অবস্থিত বাংলাদেশের একটি প্রত্নতাত্ত্বিক নিদর্শন। এটি বাঙালি ঔপন্যাসিক নীহাররঞ্জন গুপ্তের পৈতৃক বাড়ি। লোহাগড়া উপজেলা থেকে বাড়িটির দূরত্ব ১০ কিলোমিটার। ২০০৩ সালে বাসভবনটিকে বাংলাদেশ সরকার কর্তৃক সংরক্ষিত পুরাকীর্তি হিসেবে ঘোষণা করা হয়।  অবস্থান লোহাগড়া সদর থেকে ৫.৫ কিলোমিটার দক্ষিণ-পূর্ব কোণে ইতনা গ্রামে অবস্থিত। ইতনা বাজারের পশ্চিমে ইতনা বালিকা বিদ্যালয়গামী ইটের রাস্তা ধরে আধা কিলোমিটার পূর্বে বেঁকে গেছে। এ রাস্তা ধরে ২০০ মিটার উত্তরে কাঁচা রাস্তার সামনে বাড়িটির অবস্থান।  ইতিহাস নীহাররঞ্জন গুপ্ত ১৯১১ সালের ৬ জুন তার বাবার কর্মস্থল ভারতের কোলকাতায় জন্মগ্রহণ করেন। কিন্তু তার পৈতৃক বাড়ি ছিল বাংলাদেশের নড়াইল জেলার লোহাগড়া উপজেলার ইতনা গ্রামে। নীহাররঞ্জন গুপ্ত ১৯৮৬ সালের ২০ জানুয়ারি হৃদরোগে আক্রান্ত হয়ে কোলকাতায় মৃত্যুবরণ করেন। ১৯৯০ সাল পর্যন্ত এখানে ইতনা সরকারী প্রাথমিক বিদ্যালয় চালু ছিল। ১৯৯৩ সালের ২৪ নভেম্বর ইতনার চিত্রশিল্পী আলী আজগর রাজা ও শিক্ষক নারায়ন চন্দ্র বিশ্বাস এই বাড়িতে 'শিশু স্বর্গ-২' গড়ে তুলে। এটি উদ্বোধন করেন বাঙালি চিত্রশিল্পী এস এম সুলতান।  অবকাঠামো বাড়িটি প্রায় সত্তর শতক জমির উপর অবস্থিত। এখানে রয়েছে একটি দ্বিতল ভবন, পুকুর ও গাছগাছালি। বাড়ির উত্তরের অংশটি দোতলা এবং দক্ষিণের অংশটি একতলা। বাড়ির দুই দিকে রয়েছে দুটি প্রবেশপথ। ভবনটির নিচ তলায় ৭টি কক্ষ এবং সামনে সরু বারান্দা রয়েছে। যে সকল বারান্দা থেকে অভ্যন্তরের কক্ষে প্রবেশ করবার একাধিক প্রবেশপথ রয়েছে। বারান্দার সামনে রয়েছে নকশাকুত সেগমেন্টাল খিলানযুক্ত স্তম্ভ। উত্তর-পূর্ব কোণে ভবনটির দোতলায় উঠবার একমাত্র সিঁড়ি। উত্তরের দোতলা অংশে পূর্ব-পশ্চিমে লম্বা বারান্দাসহ তিনটি কক্ষ রয়েছে। বারান্দার সামনে রয়েছে সেগমেন্টাল খিলানযুক্ত স্তম্ভ। উভয়তলার প্রায় প্রতিটি কক্ষে রয়েছে একাধিক কুলঙ্গী ও দেয়াল আলমারি। ভবনের দরজা, জানালার কপাটে ফুল-লতাপাতার অলংকরণ, এবং দেয়াল আলমারিতে কাঠের ব্যবহার লক্ষ করা যায়। নিচ তলার সামনে বারান্দার দেয়ালে বাংলায় 'আনন্দ কুটির' নাম উৎকীর্ণ রয়েছে। দোতলা ভবনের দ্বিতীয় তলায় প্রবেশ পথের বামে রয়েছে একটি মন্দির। ব্রিটিশ অমলে নির্মিত বাড়িটির নির্মাণশৈলী সাধারণ। ভবন তৈরীতে ইট, চুন-সুরকি এবং ছাদে কাঠের বর্গার ব্যবহার লক্ষ করা যায়। ছাদ বরাবর রয়েছে বাহুভাজ নকশাবিশিষ্ট কার্নিস।  আরও দেখুন  বাংলাদেশের প্রত্নতাত্ত্বিক স্থানের তালিকা তথ্যসূত্র  বহিঃসংযোগ  বিষয়শ্রেণী:বাংলাদেশের স্থাপত্য বিষয়শ্রেণী:নড়াইল জেলার দর্শনীয় স্থান বিষয়শ্রেণী:নড়াইল জেলার প্রত্নতাত্ত্বিক স্থাপনা
কুশিয়ারা এক্সপ্রেস (ট্রেন নাম্বার-১৭/১৮) বাংলাদেশ রেলওয়ে পরিচালিত একটি যাত্রীবাহী ট্রেন। ট্রেনটি আখাউড়া থেকে সিলেট যাত্রাপথে হবিগঞ্জ জেলা ও মৌলভীবাজার জেলাকে সংযুক্ত করে।  যাত্রাপথ কুশিয়ারা এক্সপ্রেস, আখাউড়া> শায়েস্তাগঞ্জ> কুলাউড়া> সিলেট মিটারগেজ রেলপথে চলাচল করে এবং যাত্রাপথে থাকা প্রায় সকল স্টেশনে যাত্রাবিরতি দেয়।  স্টেশন তালিকা কুশিয়ারা এক্সপ্রেস যেসকল রেলওয়ে স্টেশন দিশে চলাচল করে নিম্নে তা উল্লেখ করা হলো: আখাউড়া জংশন রেলওয়ে স্টেশন আজমপুর রেলওয়ে স্টেশন সিঙ্গারবিল রেলওয়ে স্টেশন মেরাসনি রেলওয়ে স্টেশন মুকুন্দপুর রেলওয়ে স্টেশন হরষপুর রেলওয়ে স্টেশন কাশিমনগর রেলওয়ে স্টেশন মনতলা রেলওয়ে স্টেশন শাহপুর রেলওয়ে স্টেশন তেলিয়াপাড়া রেলওয়ে স্টেশন ইটাখোলা রেলওয়ে স্টেশন নোয়াপাড়া রেলওয়ে স্টেশন ছাতিয়ান রেলওয়ে স্টেশন শাহজিবাজার রেলওয়ে স্টেশন সুতাং রেলওয়ে স্টেশন শায়েস্তাগঞ্জ জংশন রেলওয়ে স্টেশন লস্করপুর রেলওয়ে স্টেশন সাটিয়াজুড়ি রেলওয়ে স্টেশন রশিদপুর রেলওয়ে স্টেশন সাতগাঁও রেলওয়ে স্টেশন শ্রীমঙ্গল রেলওয়ে স্টেশন ভানুগাছ রেলওয়ে স্টেশন শমসেরনগর রেলওয়ে স্টেশন মনু রেলওয়ে স্টেশন টিলাগাঁও রেলওয়ে স্টেশন লংলা রেলওয়ে স্টেশন কুলাউড়া জংশন রেলওয়ে স্টেশন ছকাপন রেলওয়ে স্টেশন বরমচাল রেলওয়ে স্টেশন ভাটোরা বাজার রেলওয়ে স্টেশন মাইজগাঁও রেলওয়ে স্টেশন ফেঞ্চুগঞ্জ রেলওয়ে স্টেশন মোগলাবাজার রেলওয়ে স্টেশন সিলেট রেলওয়ে স্টেশন।  সময়সূচি সিলেট থেকে ছাড়ে বিকাল ৪টা ১০ মিনিটে, আখাউড়া পৌঁছায় রাত ১১টা ৫০ মিনিটে। আখাউড়া থেকে ছাড়ে সকাল ৬টায়, সিলেট পৌঁছায় দুপুর ২টায়।  তথ্যসূত্র  বিষয়শ্রেণী:বাংলাদেশের এক্সপ্রেস, মেইল, কমিউটার, লোকাল ও শাটল ট্রেন বিষয়শ্রেণী:বাংলাদেশের নামযুক্ত যাত্রীবাহী ট্রেন
দুর্বার রাজশাহী হল একটি বাংলাদেশী ফ্র্যাঞ্চাইজি টুয়েন্টি২০ ক্রিকেট দল। এটি বাংলাদেশের রাজশাহী ভিত্তিক একটি ক্রিকেট দল, যা টুয়েন্টি২০ ফ্র্যাঞ্চাইজি ক্রিকেট প্রতিযোগিতা  বাংলাদেশ প্রিমিয়ার লিগে প্রতিযোগিতা করে।  ফ্র্যঞ্চাইজিটি বিপিএল-এর ২০২০ মৌসুমে রাজশাহী রয়্যালস নামে তাদের প্রথম ও একমাত্র শিরোপা অর্জন করেছিল। ২০২৪ সালে দলটি ভ্যালেন্টাইন গ্রুপ দ্বারা অধিগ্রহণ করা হয় এবং ২০২৫ বাংলাদেশ প্রিমিয়ার লিগ থেকে কুমিল্লা ভিক্টোরিয়ান্সের প্রস্থানের পর দলটির নাম দুর্বার রাজশাহী রাখা হয়।  ইতিহাস বিপিএল-এর প্রথম আসরে ফ্র্যাঞ্চাইজিটি দুরন্ত রাজশাহী নামে অংশগ্রহণ করে। বাংলাদেশ অ্যাসোসিয়েশন অব সফটওয়্যার অ্যান্ড ইনফরমেশন সার্ভিসেসের (বেসিস) এর সাবেক সভাপতি শামীম আহসান বাংলাদেশ প্রিমিয়ার লিগের (বিপিএল) তৃতীয় আসরে রাজশাহী দলের মালিকানা ক্রয় করেন। সেপ্টেম্বর ২০১৬ সালে ম্যাঙ্গো এন্টারটেইনমেন্ট নামের একটি প্রতিষ্ঠান বাংলাদেশ ক্রিকেট বোর্ডের (বিসিবি) কাছে রাজশাহীর ফ্র্যাঞ্চাইজির মালিকানার জন্য আবেদন করে। রাজশাহী কিংস ফ্র্যাঞ্চাইজির সাথে তৎকালীন পররাষ্ট্র প্রতিমন্ত্রী শাহরিয়ার আলম যুক্ত থাকার কথা স্বীকার করেছিলেন।   ২০১২ বিপিএল  ২০১২ বিপিএলে পরাজয় দিয়ে শুরু করে দুরন্ত রাজশাহী। ১০ ফেব্রুয়ারি বিপিএলের প্রথম খেলায় চিটাগাং কিংসের দেওয়া ২০৭ রানের টর্গেট তাড়া করতে নেমে ১৯.৫ ওভারে ১৫৩ রানে গুটিয়ে যায় রাজশাহীর ইনিংস। ১১ ফেব্রুয়ারি, বিপিএলে দ্বিতীয় খেলায় বরিশাল বার্নার্সের বিপক্ষে ২২ রানে হেরে যায় রাজশাহী। তৃতীয় খেলা থেকে জয়ের ধারায় ফেরে রাজশাহী। ১৪ ফেব্রুয়ারি সিলেট রয়্যালসের বিপক্ষে ১৬ রানে জয় লাভ করে তারা। এরপর খুলনা, ঢাকা, চিটাগাং এবং বরিশালের বিপক্ষে টানা পাঁচ খেলায় জয় লাভ করে রাজশাহী। ২৪ ফেব্রুয়ারি, সিলেটের বিপক্ষে ৯ উইকেটে পরাজয়, ২৬ ফেব্রুয়ারি, খুলনার বিপক্ষে ৮ উইকেটের জয় এবং ২৭ ফেব্রুয়ারি, ঢাকার বিপক্ষে ৩ উইকেটের জয় দিয়ে পয়েন্ট টেবিলে শীর্ষস্থান নিয়ে ১ম পর্ব শেষ করে রাজশাহী। সেমি ফাইনালে বরিশাল বার্নার্সকে ১৮৫ রানের টার্গেট দিয়েও আহমেদ শেহজাদের অপরাজিত ১১৩ রানের ইনিংসে ৮ উইকেটে পরাজিত হয় রাজশাহী। এতে করে প্রতিযোগিতা থেকে বিদায় নিতে হয় তাদের।  বর্তমান দল   অর্জন   ২০১৬ সালে বিপিএল এর চতুর্থ আসরে তারা রানার-আপ হয়।  ২০১৯-২০ মৌসুমে বিপিএল এর সপ্তম আসরে তারা চ্যাম্পিয়ন হয়।   তথ্যসূত্র   বহিঃসংযোগ          বিষয়শ্রেণী:বাংলাদেশ প্রিমিয়ার লিগের দলসমূহ বিষয়শ্রেণী:বাংলাদেশের ক্রীড়া ক্লাব বিষয়শ্রেণী:বাংলাদেশের ক্রীড়া দল
বীজ প্রত্যয়ন এজেন্সী  একটি স্বায়ত্তশাসিত সরকারি সংস্থা যা বাংলাদেশে কৃষি বীজের সার্টিফিকেশন জন্য দায়বদ্ধ। এর সদরদপ্তর গাজীপুর, বাংলাদেশ -এ অবস্থিত।  এটি বাজারে বীজের মান নিয়ন্ত্রণের জন্যও দায়ী। এটি কৃষি মন্ত্রণালয় (বাংলাদেশ) এর অধীনে পরিচালিত।   ইতিহাস  প্রথম জাতীয় পঞ্চবার্ষিক পরিকল্পনার (১৯৭৭-৭৮) অংশ হিসাবে বাংলাদেশ সরকারের দ্বারা ২২ জানুয়ারি ১৯৭৪ সালে বীজ সার্টিফিকেশন সংস্থা প্রতিষ্ঠিত হয়।  বাংলাদেশের ৮ টি বিভাগের ৮ টি আঞ্চলিক কার্যালয় এবং ৬৪ টি জেলায় ৬৪ টি অফিস রয়েছে। এটি প্রাথমিকভাবে বাংলাদেশ কৃষি উন্নয়ন কর্পোরেশন দ্বারা উৎপাদিত প্রত্যয়িত বীজ সংস্থা। কিন্তু এখন ব্যক্তিগত সংস্থাগুলির বীজ ও প্রত্যয়ন করে।   তথ্যসূত্র   বিষয়শ্রেণী:বাংলাদেশের সরকারি সংস্থা বিষয়শ্রেণী:ঢাকা ভিত্তিক সংগঠন বিষয়শ্রেণী:বাংলাদেশ সরকারের অধিদপ্তর বিষয়শ্রেণী:১৯৭৪-এ বাংলাদেশে প্রতিষ্ঠিত বিষয়শ্রেণী:১৯৭৪-এ প্রতিষ্ঠিত সরকারি সংস্থা
আইমার অ্যান জেরমিন রিচার্ডসন (জন্ম: ১৪ সেপ্টেম্বর ১৯৮৬) একজন আইরিশ ক্রিকেটার। ২০০৫ সালে ৩১ জুলাই অস্ট্রেলিয়ার বিপরীতে সিরিজের দ্বিতীয় খেলায় মহিলাদের একদিনের আন্তর্জাতিক (ডব্লিউওডিআই) ক্রিকেটে তার অভিষেক হয়। টুয়েন্টি২০ আন্তর্জাতিক ক্রিকেটে তার অভিষেক হয় ২০০৮ সালের ২৭ জুন, ওয়েস্ট ইন্ডিজ মহিলা দলের বিপরীতে। ২০১৮ সালের জুনে, তাকে ২০১৮ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য আয়ারল্যান্ডের স্কোয়াডে অন্তর্ভুক্ত করা হয়েছিল। ২০১৮ অক্টোবরে, ওয়েস্ট ইন্ডিজে অনুষ্ঠিত ২০১৮ আইসিসি মহিলা বিশ্ব টি-টোয়েন্টি প্রতিযোগিতায় আয়ারল্যান্ডের দলীয় স্কোয়াডের হয়ে খেলে।  আগস্ট ২০১৯ এ, স্কটল্যান্ডে অনুষ্ঠিত আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য তাকে আয়ারল্যান্ডের স্কোয়াডভূক্ত করা হয়েছিল।  তথ্যসূত্র    বহিঃসংযোগ   বিষয়শ্রেণী:কাউন্টি ডাবলিন থেকে আগত ক্রিকেটার বিষয়শ্রেণী:আয়ারল্যান্ডের নারী টুয়েন্টি২০ আন্তর্জাতিক ক্রিকেটার বিষয়শ্রেণী:আয়ারল্যান্ডের নারী একদিনের আন্তর্জাতিক ক্রিকেটার বিষয়শ্রেণী:আইরিশ নারী ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৮৬-এ জন্ম বিষয়শ্রেণী:সেন্ট্রাল ডিস্ট্রিক্টস হিন্ডসের ক্রিকেটার বিষয়শ্রেণী:ওয়েলিংটন ব্লেজের ক্রিকেটার বিষয়শ্রেণী:নর্দার্ন ডিস্ট্রিক্টস স্পিরিটের ক্রিকেটার
থাম্ব| বার্লিনে কার্নিভাল ডার কালচারেন (সংস্কৃতির কার্নিভাল) এর কর্মীরা, ২০০৮ ফাক ফর ফরেস্ট (এফএফএফ) হল একটি অলাভজনক পরিবেশ সংস্থা যা ২০০৪ সালে নরওয়েতে লিওনা জোহানসন এবং টমি হল এলিংসেন দ্বারা প্রতিষ্ঠিত হয়েছিল। এটি যৌনতাপূর্ণ ভিডিও এবং ছবির একটি ওয়েবসাইটের মাধ্যমে অর্থায়ন করে, প্রবেশাধিকারের জন্য সদস্যতা ফি চার্জ করে। তহবিলের একটি অংশ বিশ্বের রেইনফরেস্ট উদ্ধারের জন্য দান করা হয়। এটি বিশ্বের প্রথম ইকো-পর্ণ সংস্থা এবং হতে পারে একমাত্র পর্ণ ওয়েবসাইট যা বিশেষভাবে একটি কারণের জন্য অর্থ সংগ্রহের জন্য তৈরি করা হয়েছে। দলটি নরওয়ের অসলো থেকে জার্মানির বার্লিনে চলে আসে জনসমক্ষে যৌনতার জন্য এর প্রতিষ্ঠাতাদের বিচার অনুসরণ করে।     ইতিহাস    আরও দেখুন    নৈরাজ্যবাদ এবং প্রেম ও যৌনতা সম্পর্কিত সমস্যা (এ-কংগ্রেস এ ফাক ফর ফরেস্ট নিয়ে আলোচনা)  পরিবেশ আন্দোলন  ফেমেন  শান্তির জন্য বিশ্ব রাগমোচন  রেইনফরেস্টের জন্য রক  সেক্সকোলজি  যৌন-ইতিবাচক আন্দোলন   তথ্যসূত্র    বহিঃসংযোগ       Can Sex Sell Environmentalism?  Bitch article discussing FFF in relation to other, comparable initiatives.  Fuck for Forest - a documentary movie by Michał Marczak  বিষয়শ্রেণী:যৌন ইতিবাচকতা বিষয়শ্রেণী:ধরন অনুযায়ী পর্নোগ্রাফি বিষয়শ্রেণী:নগ্নতা ও প্রতিবাদ
বেলিজ জাতীয় ফুটবল দল () হচ্ছে আন্তর্জাতিক ফুটবলে বেলিজের প্রতিনিধিত্বকারী পুরুষদের জাতীয় দল, যার সকল কার্যক্রম বেলিজের ফুটবলের সর্বোচ্চ নিয়ন্ত্রক সংস্থা বেলিজ ফুটবল ফেডারেশন দ্বারা নিয়ন্ত্রিত হয়। এই দলটি ১৯৮৬ সাল হতে ফুটবলের সর্বোচ্চ সংস্থা ফিফার এবং একই বছর হতে তাদের আঞ্চলিক সংস্থা কনকাকাফের সদস্য হিসেবে রয়েছে। ১৯৯৫ সালের ২৯শে নভেম্বর তারিখে, বেলিজ প্রথমবারের মতো আন্তর্জাতিক খেলায় অংশগ্রহণ করেছে; এল সালভাদোরের সান সালভাদোরে অনুষ্ঠিত উক্ত ম্যাচে বেলিজ এল সালভাদোরের কাছে ৩–০ গোলের ব্যবধানে পরাজিত হয়েছে।  ৫,০০০ ধারণক্ষমতাবিশিষ্ট এফএফবি স্টেডিয়ামে জাগুয়ার নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় বেলিজের রাজধানী বেলমোপানে অবস্থিত। বর্তমানে এই দলের ম্যানেজারের দায়িত্ব পালন করছেন ডেল পেলায়ো সিনিয়র এবং অধিনায়কের দায়িত্ব পালন করছেন দেপোর্তেস সাবিওয়ের রক্ষণভাগের খেলোয়াড় এলরয় স্মিথ।  বেলিজ এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, কনকাকাফ গোল্ড কাপে বেলিজ এপর্যন্ত মাত্র ১ বার অংশগ্রহণ করেছে, যেখানে তারা শুধুমাত্র গ্রুপ পর্বে অংশগ্রহণ করতে সক্ষম হয়েছে।  এলরয় স্মিথ, মার্ক লেসলি, ডিয়ন ম্যাককুলে, হ্যারিসন রোচেস এবং ক্রিয়েসন লোপেসের মতো খেলোয়াড়গণ বেলিজের জার্সি গায়ে মাঠ কাঁপিয়েছেন।  র‌্যাঙ্কিং ফিফা বিশ্ব র‌্যাঙ্কিংয়ে, ২০১৬ সালের এপ্রিল মাসে প্রকাশিত র‌্যাঙ্কিংয়ে বেলিজ তাদের ইতিহাসে সর্বোচ্চ অবস্থান (১১৪তম) অর্জন করে এবং ২০০৭ সালের নভেম্বর মাসে প্রকাশিত র‌্যাঙ্কিংয়ে তারা ২০১তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে বেলিজের সর্বোচ্চ অবস্থান হচ্ছে ১৬৬তম (যা তারা ২০১৮ সালে অর্জন করেছিল) এবং সর্বনিম্ন অবস্থান হচ্ছে ১৮৯। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:  ফিফা বিশ্ব র‌্যাঙ্কিং  বিশ্ব ফুটবল এলো রেটিং  প্রতিযোগিতামূলক তথ্য ফিফা বিশ্বকাপ  ফিফা বিশ্বকাপ   বাছাইপর্ব সাল  পর্ব  অবস্থান  ম্যাচ  জয়    হার      ম্যাচ  জয়    হার      ১৯৩০  অংশগ্রহণ করেনি  অংশগ্রহণ করেনি  ১৯৩৪  ১৯৩৮  ১৯৫০  ১৯৫৪  ১৯৫৮  ১৯৬২  ১৯৬৬  ১৯৭০  ১৯৭৪  ১৯৭৮  ১৯৮২  ১৯৮৬  ১৯৯০  ১৯৯৪  ১৯৯৮  উত্তীর্ণ হয়নি  ২  ০  ০  ২  ২  ৬   ২০০২  ৪  ০  ১  ৩  ২  ১০  ২০০৬  ২  ০  ০  ২  ০  ৮  ২০১০  ৪  ১  ১  ২  ৪  ১১  ২০১৪  ৮  ৪  ১  ৩  ১৭  ১৩  ২০১৮  ৬  ২  ৩  ১  ৭  ৬  ২০২২  অনির্ধারিত  অনির্ধারিত মোট   ০/২১   ২৬  ৭  ৬  ১৩  ৩২  ৫৪  তথ্যসূত্র  বহিঃসংযোগ     ফিফা-এ বেলিজ জাতীয় ফুটবল দল    কনকাকাফ-এ বেলিজ জাতীয় ফুটবল দল    বিষয়শ্রেণী:বেলিজ জাতীয় ফুটবল দল বিষয়শ্রেণী:উত্তর আমেরিকার জাতীয় ফুটবল দল বিষয়শ্রেণী:১৯৯৫-এ প্রতিষ্ঠিত ফুটবল ক্লাব
মরা আত্রাই নদী বা আত্রাই নদী (পাবনা) হচ্ছে বাংলাদেশের উত্তর-পশ্চিমাঞ্চলের পাবনা জেলায় অবস্থিত একটি নদী। নদীটির দৈর্ঘ্য ৮৫ কিলোমিটার।ম ইনামুল হক, বাংলাদেশের নদনদী, অনুশীলন ঢাকা, জুলাই ২০১৭, পৃষ্ঠা ১৪০। এই নদীটির গড় প্রস্থ ৪১ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক আত্রাই নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ০৫।  প্রবাহ  আত্রাই নদী পাবনা জেলার চাটমোহর উপজেলার হরিপুর ইউনিয়নের বিলাঞ্চল থেকে উৎপত্তি লাভ করেছে। যদিও এটি পুরাতন আত্রাই নদীর একটি মরা খাত। বর্তমানে খাতটির সংযোগ গুমানী নদীর সাথে স্থাপিত হয়ে গেছে। নদীটি চলতি পথে চিকনাই নদীর সাথে মিলিত হয়। এরপর নদীটি পূর্ব দক্ষিণে বইতে থাকে।  অতঃপর এই নদী পুরাতন প্রবাহ অনুসারে বর্তমান পাবনা সেচ প্রকল্পের ভেতরে ঢুকে পূর্বমুখী ও পরে দক্ষিণমুখী হয়ে মহাসড়ক পার হয়ে বাদাই নদীর সাথে মিলিত হয়েছে॥  আত্রাইয়ের উৎপত্তিমুখে স্লুইসগেটের মাধ্যমে নদীর পানি নিয়ন্ত্রণ করা হয়। এ নদীর মাধ্যমে এলাকার পানি নিষ্কাশন করা হয় এবং সেচের কাজও করা হয়। বেশ কয়েক বছর ধরে নদীটির কোনো পরিবর্তন হয়নি। তবে এর প্রবাহ দিনদিন হ্রাস পাচ্ছে। নদীটি তে বন্যানিয়ন্ত্রণ বাঁধ নেই।   আরও দেখুন   বাংলাদেশের নদীর তালিকা  বাংলাদেশের বড় নদীসমূহ  তথ্যসূত্র  বিষয়শ্রেণী:পাবনা জেলার নদী বিষয়শ্রেণী:ফরিদপুর উপজেলা বিষয়শ্রেণী:সাঁথিয়া উপজেলা বিষয়শ্রেণী:সুজানগর উপজেলা বিষয়শ্রেণী:বেড়া উপজেলা
তেঘরিয়া ইউনিয়ন ঢাকা বিভাগের ঢাকা জেলার অন্তর্গত কেরানীগঞ্জ উপজেলার অধীন কেরানীগঞ্জ দক্ষিণ থানার একটি ইউনিয়ন।সবার আগে চাই মাস্টার প্ল্যান - দৈনিক যুগান্তর (১৩ এপ্রিল, ২০১৫ইং)   অবস্থান ও সীমানা    ইতিহাস    প্রশাসনিক এলাকা    আয়তন ও জনসংখ্যা    শিক্ষা  শিক্ষার হার :    শিক্ষা প্রতিষ্ঠান: তেঘরিয়া উচ্চ বিদ্যালয়। যা কেরাণীগঞ্জের সর্ব প্রাচীন মাধ্যমিক বিদ্যালয়, এটি ১৮৫৬ খ্রিস্টাব্দে প্রতিষ্ঠিত হয়েছিল   দর্শনীয় স্থান    স্বনামধন্য ব্যক্তি    জনপ্রতিনিধি  বর্তমান চেয়ারম্যান-  +চেয়ারম্যানগণের তালিকাক্রমিকনামমেয়াদ০১০২০৩   আরও দেখুন    তথ্যসূত্র    বহিঃসংযোগ   বিষয়শ্রেণী:কেরানীগঞ্জ উপজেলার ইউনিয়ন
থাম্ব|230x230পিক্সেল|টমেট, শসা, পেঁয়াজ এবং অনেক অতিরিক্ত উপাদান দিয়ে তৈরি একটি আফগান সালাদ আফগান সালাদ হল আফগান খাবারের একটি জনপ্রিয় সালাদ। এটি প্রধানত টমেটো, শসা, পেঁয়াজ, গাজর, ধনেপাতা, পুদিনা এবং লেবু বা কখনও কখনও লেবুর রস দিয়ে তৈরি হয়। এতে লবণ এবং গোলমরিচ মসলা হিসেবে ব্যবহার করা যেতে পারে।. অতিরিক্ত উপাদান হিসেবে বেল মরিচ বা পেপার, পার্সলে, মূলা এবং অন্যান্য ভেষজও ব্যবহার করা হতে পারে।   আরও দেখুন    আরব সালাদ, আরব বিশ্বের অনুরূপ সালাদ  চবান সালাতাসি, তুরস্ক থেকে অনুরূপ সালাদ  গ্রীক সালাদ, গ্রীস থেকে অনুরূপ সালাদ  ইসরায়েলি সালাদ, ইস্রায়েল থেকে অনুরূপ সালাদ  কচুম্বারি, পূর্ব আফ্রিকা থেকে অনুরূপ সালাদ  কচুম্বার, ভারত থেকে অনুরূপ সালাদ  পিকো ডি গ্যালো, মেক্সিকো থেকে অনুরূপ সালসা  সার্বিয়ান সালাদ, সার্বিয়া থেকে অনুরূপ সালাদ  শিরাজি সালাদ, ইরানের অনুরূপ সালাদ  শপস্কা সালাদ, বুলগেরিয়া থেকে অনুরূপ সালাদ  সালাদের তালিকা   তথ্যসূত্র   বিষয়শ্রেণী:সালাদ বিষয়শ্রেণী:আফগানি রন্ধনশৈলী
অ্যাকনড্রাইটকেEtymology: from the prefix a- (privative a) and the word chondrite. বাংলায় পাথুরে উল্কা বলে অভিহিত করা হয়। এটি এমন ধরনের উল্কাকে নির্দেশ করে যারা কোন গ্রহ বা গ্রহাণু থেকে জন্মলাভ করেছে।Recommended classifications: Eucrite-pmictAchondrite, Encyclopædia Britannica জাগতিক কৃষ্ণশিলা এবং প্লুটোনীয় শিলা দ্বারা এর মূলভাগ গঠিত হয়। কনড্রাইটের সাথে তুলনা করলে দেখা যায় এগুলো উল্কার মূলদেহের মধ্যে বা তার উপরেই ক্ষুদ্র বা মাঝেমধ্যে বৃহৎ পরিসরে বিশেষ ক্ষুদ্র ক্ষুদ্র আকারে ছিন্নায়িত এবং প্রক্রিয়াজাত। এর কারণ হিসেবে গলন এবং পুনঃকেলাসায়নকে দায়ী করা হয়। এর ফলশ্রুতিতে অ্যাকনড্রাইটের অনন্য এক ধরনের বিন্যাস এবং খনিজ বৈশিষ্ট্য রয়েছে যা আগ্নেয় পদ্ধতিকে সুস্পষ্টভাবেই নির্দেশ করে।   প্রাচুর্য  শতকরা প্রায় আট ভাগ উল্কাকে অ্যাকনড্রাইট হিসেবে চিহ্নিত করা হয়েছে। এর মধ্যে প্রায় দুই তৃতীয়াংশই হল এইচইডি উল্কা যারা ৪ ভেস্তা নামক গ্রহাণুর শক্ত উপরিভাগ থেকে উৎপত্তি লাভ করে। অ্যাকনড্রাইটের মাধ্যমে ব্যখা করা যায় এমন অন্যান্য ধরনের কিছু ইল্কার মধ্যে রয়েছে মঙ্গল গ্রহ এবং চন্দ্রের উল্কাসমূহ যারা অচিহ্নিত কিছু উল্কা থেকে উৎপত্তি লাভ করেছে। কোন গ্রহাণু থেকে এরা উৎপত্তি লাভ করেছে তার ভিত্তিতে এদেরকে বিভিন্ন শ্রেণীতে ভাগ করা হয়। এই শ্রেণিবিভাগ উৎপাদক গ্রহাণুস্থিত লোহা এবং ম্যাঙ্গানিজ এর পরিমাণের অণুপাত এবং অক্সিজেনের ১৭ ও ১৮ ভরসংখ্যাবিশিষ্ট আইসোটোপসমূহের পরিমাণের অণুপাতের উপর নির্ভর করে।   শ্রেণিবিভাগ  অ্যাকনড্রাইটসমূহকে নিম্নোক্ত শ্রেণীসমূহে ভাগ করা হয়:   আদিম অ্যাকনড্রাইট (পিএসি শ্রেণী)  অ্যাকিপুলোকয়েটস  লোড্রানাইটস  ব্রাকিনাইটস  উইনোনাইটস  ইউরিলাইটস  এইচইডি উল্কা (ভেস্তা)  হাওয়ারডাইটস  ইউক্রাইটস  ডায়োজেনাইটস  চন্দ্রীয় উল্কা  মঙ্গলীয় উল্কা (এসএনসি)  বিবর্তিত অ্যাকনড্রাইট  অ্যাংগ্রাইটস  আওব্রাইটস   তথ্যসূত্র    বহিঃসংযোগ   উল্কা  অ্যাকনড্রাইটের ছবি  বিষয়শ্রেণী:উল্কা বিষয়শ্রেণী:গ্রহ বিজ্ঞান
অমর সিংহ (হিন্দি: अमर सिंह) (জন্ম- ২৭ জানুয়ারি ১৯৫৬) হলেন ভারতের উত্তর প্রদেশ রাজ্যের একজন বিশিষ্ট রাজনীতিক এবং সমাজবাদী পার্টির অন্যতম প্রতিষ্ঠাতা। ইনি বর্তমানে সমাজবাদী পার্টির সাধারণ সম্পাদক এবং ভারতীয় সংসদের উচ্চতর কক্ষ রাজ্যসভার সদস্য। ইনি প্রখ্যাত চিত্রতারকা অমিতাভ বচ্চন এবং বিশিষ্ট শিল্পপতি অনিল অম্বানীর বিশেষ ঘনিষ্ঠ বন্ধু।  ২০০৮ সালে মার্কিন যুক্তরাষ্ট্রের সঙ্গে পরমাণু চুক্তির বিরোধিতা করে যখন ভারতের শাসক জোট ইউ.পি.এ-র উপর থেকে বামপন্থী দলগুলি সমর্থন প্রত্যাহার করে নেয় তখন থেকেই অমর সিংহ জাতীয় রাজনীতিতে একটি পরিচিত মুখ হয়ে ওঠেন। সেইসময় তার রাজনৈতিক দল সমাজবাদী পার্টি তাদের ৩৯ জন সাংসদ নিয়ে মনমোহন সিংহ সরকারকে সমর্থনের জন্য এগিয়ে আসে।   বিতর্ক  অমর সিংহ তার বিভিন্ন মন্তব্যের জন্য বহুবার বিতর্কের কেন্দ্রে চলে এসেছেন। ২০০৮ সালের ২২ জুলাই তিনি অভিযোগ করেন যে উত্তর প্রদেশের মুখ্যমন্ত্রী কুমারী মায়াবতী তার দলের অর্থাৎ সমাজবাদী পার্টির ৬ জন সাংসদকে অপহরণ করে নয়াদিল্লির উত্তর প্রদেশ ভবনে আটক করেন। পরবর্তীকালে উল্লিখিত ৬ সাংসদ সংসদে আস্থা ভোট চলাকালীন দলীয় সিদ্ধান্তের বিরুদ্ধাচরণ করার অপরাধে সমাজবাদী পার্টি থেকে বহিষ্কৃত হন।   তথ্যসূত্র   বিষয়শ্রেণী:১৯৫৬-এ জন্ম বিষয়শ্রেণী:২০২০-এ মৃত্যু বিষয়শ্রেণী:২১শ শতাব্দীর ভারতীয় রাজনীতিবিদ বিষয়শ্রেণী:ভারতীয় হিন্দু বিষয়শ্রেণী:উত্তরপ্রদেশের রাজ্যসভা সদস্য বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:রাষ্ট্রীয় লোক দলের রাজনীতিবিদ বিষয়শ্রেণী:উত্তরপ্রদেশের সমাজবাদী পার্টির রাজনীতিবিদ বিষয়শ্রেণী:২০১৪-এ ভারতের সাধারণ নির্বাচনে সংযুক্ত প্রগতিশীল জোটের প্রার্থী বিষয়শ্রেণী:তিহার জেলের বন্দী
কাজীপুর নদী বাংলাদেশের সিরাজ গঞ্জ জেলার কাজিপুর উপজেলার মধ্য দিয়ে প্রবাহিত একটি নদী। নদীটি দক্ষিণে প্রবাহিত হয়ে ইছামতি নদীতে পতিত হয়েছে।   বর্ণনা  কাজিপুর নদীটি মূলত যমুনা নদীর একটি ক্ষুদ্র জলধারা যা কাজিপুরের উত্তরাংশে পৃথক হয়েছে। নদীটি কাজিপুর উপজেলার মধ্য দিয়ে দক্ষিণে প্রবাহিত হয়ে সিরাজগঞ্জ সদর উপজেলার কাছে ইছামতি নদীর সাথে মিলিত হয়েছে। The river is unlabelled on the map কাজিপুর নদী এবং ইছামতির মিলিত জলধারা রায়গঞ্জ উপজেলার নালকার কাছে করতোয়া নদীর সাথে মিলিত হয়েছে।   তথ্যসূত্র   বিষয়শ্রেণী:সিরাজগঞ্জ জেলার নদী বিষয়শ্রেণী:বাংলাদেশের নদী বিষয়শ্রেণী:সিরাজগঞ্জ জেলা
অস্ট্রিয়া পুরুষ ক্রিকেট দল ও জার্মানি পুরুষ ক্রিকেট দল একে অপরের বিপক্ষে দুটি টোয়েন্টি২০ আন্তর্জাতিক (টি২০আই) ম্যাচ খেলার জন্য ২০২৩ সালের জুন মাসে নেদারল্যান্ডস সফর করে। সিরিজটি উভয় দলের জন্য ২০২৪ পুরুষ টি২০ বিশ্বকাপের ইউরোপ অঞ্চলের বাছাইপর্বের প্রস্তুতি হিসেবে গণ্য হয়। সিরিজের দুটি ম্যাচেই জার্মানি জয়লাভ করে।  দলীয় সদস্য  রাজমাল শিগিওয়াল (অধি.)  অমিত নাথওয়ানি  আকিব ইকবাল  আদিল তারিক  আরমান রন্ধাওয়া  ইকবাল হোসেন  ইতিবারশাহ দিদার  উমাইর তারিক  জাভেদ জাদরান  নবীন বিজয়শেখর  মার্ক সিম্পসন-পার্কার (উই.)  মির্জা আহসান  মেহের চিমা (উই.)  সাহিল মুমিন ভেংকটরমণ গণেশন (অধি.)  আবদুল বসির আন্দার  গোলাম আহমদি  জশুয়া ফন হেরডেন  জাহিদ জাদরান  ডিটার ক্লাইন  ডিলান ব্লিগনট  ফয়সাল বিন মোবাশির  বিজয়শংকর চিক্কানাইয়া  বিষ্ণু ভারতী  মাইকেল রিচার্ডসন (উই.)  মুসলিম ইয়ার আশরাফ  শচীন গঙ্গারেড্ডি (উই.)  সাহির নাকাশ  হরমনজোত সিং  টি২০আই সিরিজ ১ম টি২০আই  ২য় টি২০আই  তথ্যসূত্র  বহিঃসংযোগ  ইএসপিএনক্রিকইনফোতে সিরিজের প্রধান পাতা   বিষয়শ্রেণী:২০২৩-এ আন্তর্জাতিক ক্রিকেট প্রতিযোগিতা বিষয়শ্রেণী:নেদারল্যান্ডসে আন্তর্জাতিক ক্রিকেট সফর